open-index/open-wikipedia-markdown huggingface dataset:
ஜாப்ராபாத் இராச்சியம்

**ஜாப்ராபாத் இராச்சியம்** (**Jafarabad**, or **Jafrabad State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இதன் தலைநகரம் ஜாப்ராபாத் ஆகும். இது கிழக்கு ஆப்பிரிக்காவின் சித்தியர்கள் ஆண்ட ஜன்சிரா இராச்சியத்தின் வசீருக்குட்பட்ட சிற்றரசு ஆகும். இது தற்கால குஜராத் மாநிலத்தின் சௌராட்டிரா தீபகற்பத்தில் உள்ள அம்ரேலி மாவட்டப் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, ஜாப்ராபாத் இராச்சியம் 68 சதுர கிலோ மீட்டர் பரப்பளவும், 12,097 மக்கள் தொகையும் கொண்டிருந்தது.

## வரலாறு
ஜாஞ்சிரா இராச்சியத்தின் கீழ் சிற்றரசாக இருந்த ஜாப்ராபாத், 1759-ஆம் ஆண்டில் தன்னாட்சியுடைய இராச்சியமாக நவாப்புகளால் நிறுவப்பட்டது. பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற இந்த இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர்.  இது பிரித்தானிய இந்தியாவின்  பம்பாய் மாகாணத்தின் கத்தியவார் முகமையின் கீழ் இருந்தது. 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மாநில மறுசீரமைப்புச் சட்டத்தின் படி, ஜாப்ராபாத் இராச்சியம் குஜராத் மாநிலத்தில் இணைக்கப்பட்டது.

## ஆட்சியாளர்கள்
*1803 – 1826: முதலாம்  இப்ராகிம் கான் 
*1826 – 31 ஆகஸ்டு 1848: முகமது கான் 
*31 ஆகஸ்டு 1848 – 28 சனவரி 1879: மூன்றாம் இப்ராகிம் கான்  
*28 சனவரி 1879 –  2 மே 1922: அகமது கான்
*28 சூன் 1879 – 11 அக்டோபர் 1883: .... – அரசப்பிரதிநிதி
* 2 மே 1922 – 15 ஆகஸ்டு 1947: இரண்டாம் முகமது கான்
* 2 மே 1922 –  9 நவம்பர் 1933: இராணி குல்சும் பேகம் -அரசப்பிரதிநிதி 
## இதனையும் காண்க
* சித்தியர்கள்
* முருத்-ஜாஞ்சிரா
* ஜஞ்சிரா இராச்சியம்
* கத்தியவார் முகமை 
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சௌராஷ்டிர மாநிலம்
*  தி இம்பீரியல் கெசட்டியர் ஆப் இந்தியா

## மேற்கோள்கள்

## வெளி இணைப்புகள்

பகுப்பு:இந்தியாவின் மன்னராட்சிகள்
பகுப்பு:குசராத் வரலாறு
பகுப்பு:கத்தியவார் முகமை
பகுப்பு:சௌராட்டிர தீபகற்பம்
பகுப்பு:அம்ரேலி மாவட்டம்
கடோலினியம்(III) புளோரைடு

**கடோலினியம்(III) புளோரைடு** (*Gadolinium(III) fluoride*) என்பது GdF3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் கடோலினியம் முப்புளோரைடு என்ற பெயராலும் அழைக்கப்படுகிறது. 

## தயாரிப்பு
கடோலினியம் ஆக்சைடும் அமோனியம் பைபுளோரைடும் சேர்ந்து வினைபுரிவதால் கடோலினியம்(III) புளோரைடு உருவாகிறது. இரண்டு படிநிலைகளாக இவ்வினை நிகழ்கிறது::
: Gd2O3 + 6 NH4HF2 → 2 NH4GdF4 + 4 NH4F + 3 H2O
: NH4GdF4 → GdF3 + NH3 + HF 
மாறாக கடோலினியம்குளோரைடுடன் ஐதரோபுளோரிக் அமிலத்தை சேர்த்து வினைபுரியச் செய்து வினைகலவையுடன் சூடான நீரை சேர்த்தால் GdF3·xH2O (x＝0.53) உருவாகிறது. நீரிலி கடோலினியம்(III) புளோரைடு உருவாக்க இந்நீரேற்றை அமோனியம் பைபுளோரைடுடன் சேர்த்து சூடுபடுத்த வேண்டும். அமோனியம் பைபுளோரைடு பயன்படுத்தாவிட்டால் கடோலினியம்(III) புளோரைடுக்குப் பதிலாக வினையில் கடோலினியம் ஆக்சிபுளோரைடு உருவாகும்.
: GdCl3 + 3 HF + x H2O → GdF3·xH2O + 3 HCl

## மேற்கோள்கள்

பகுப்பு:கடோலினியம் சேர்மங்கள்
பகுப்பு:புளோரைடுகள்
பகுப்பு:இலந்தனைடு ஆலைடுகள்
தூலியம்(III) புளோரைடு

**தூலியம்(III) புளோரைடு** (*Thullium(III) fluoride*) என்பது TmF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
## தயாரிப்பு
தூலியம்(III) சல்பைடை ஐதரோபுளோரிக் அமிலத்துடன் சேர்த்து வினைபுரியச் செய்து தொடர்ந்து வெப்ப சிதைவுக்கு உட்பட்டுத்தினால் தூலியம்(III) புளோரைடு உருவாகிறது.

: 3 Tm2S3 + 20 HF + (2 + 2x)H2O → 2 (H3O)Tm3F10·xH2O↓ + 9 H2S↑ (x=1.7)

: (H3O)Tm3F10 → 3 TmF3 + HF↑ + H2O↑

தூலியம்(III) ஆக்சைடு சேர்மம் ஐதரசன் புளோரைடு  நைட்ரசன் முப்புளோரைடுசெனான் இருபுளோரைடு போன்ற புளோரினேற்றும் முகவர்களுடன் வினைபுரிந்து தூலியம்(III) புளோரைடு சேர்மத்தை உருவாக்குகிறது. இருப்பினும் நைட்ரசன் முப்புளோரைடுடன் ஈடுபடும் வினை முற்றுப்பெறாத வினையாகவே நிகழ்ந்து TmOF மற்றும் TmF3 சேர்மங்களின் கலவை தோன்றுகிறது.

## மேற்கோள்கள்

## புற இணைப்புகள்
*Does Boiling Water Remove Fluoride?

பகுப்பு:தூலியம் சேர்மங்கள்
பகுப்பு:புளோரைடுகள்
தூலியம்(II) குளோரைடு

**தூலியம்(II) குளோரைடு** (*Thullium(II) chloride*) என்பது TmCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அடர் பச்சை நிறத்தில் ஒரு திண்மமமாக இது காணப்படுகிறது.  
## தயாரிப்பு
தூலியம்(III) குளோரைடுடன் தூலியம் உலோகத்தைச் சேர்த்து வினைபுரியச் செய்தால் ஒடுக்க வினை நிகழ்ந்து தூலியம்(II) குளோரைடு உருவாகிறது.:
: 2 TmCl3 + Tm → 3 TmCl2 
## வேதிப் பண்புகள்
தண்ணீருடன் தூலியம்(II) குளோரைடு தீவிரமாக வினைபுரிந்து ஐதரசன் வாயுவையும் தூலியம்(III) ஐதராக்சைடையும் கொடுக்கிறது. தூலியம்(II) குளோரைடு முதலில் தண்ணீரைத் தொட்டவுடன் இளம் சிவப்பு நிற கரைசல் தோன்றி விரைவில் மறைகிறது. 
## மேற்கோள்கள்

பகுப்பு:தூலியம் சேர்மங்கள்
பகுப்பு:குளோரைடுகள்
ஓல்மியம் தைட்டனேட்டு

**ஓல்மியம் தைட்டனேட்டு** (*Holmium titanate*) என்பது Ho2Ti2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

டிசிப்ரோசியம் தைட்டனேட்டு மற்றும் ஓல்மியம் இசுட்டானேட்டு போல 
ஓல்மியம் தைட்டனேட்டும் பனிக்கட்டியில் இருக்கும் புரோட்டானை ஒத்த ஒரு படிக காந்தப் பொருளாகும். நையோபியம் கனிமக் குழுவைச் சேர்ந்த பைரோகுளோர் கட்டமைப்பில் ஓல்மியம் தைட்டனேட்டு படிகமாகிறது. 
## மேற்கோள்கள்

பகுப்பு:ஓல்மியம் சேர்மங்கள்
பகுப்பு:தைட்டனேட்டுகள்
சிட்னி புவத்தியே

**சிட்னி எல். புவத்தியே** (*Sidney L. Poitier*; பெப்ரவரி 20, 1927 – சனவரி 6, 2022) பகாமிய-அமெரிக்க நடிகரும், திரைப்பட இயக்குநரும், செயற்பாட்டாளரும் ஆவார். சிறந்த நடிகருக்கான அகாதமி விருது (1964) பெற்ற முதலாவது கறுப்பினத்தவர் இவராவார். இவர் இரண்டு தடவைகள் அகாதமி விருதுக்காகவும், பத்துத் தடவைகள் கோல்டன் குளோப் விருதுக்காகவும், இரண்டு தடவைகள் பிரதானநேர எம்மி விருதுக்காகவும் பரிந்துரைக்கப்பட்டார். 1997 முதல் 2007 வரை இவர் சப்பானுக்கான பகாமாசு துதூதுவராகவும் பணியாற்றினார்.

புவத்தியேயின் முழுக் குடும்பமும் அன்று பிரித்தானியக் குடியேற்ற நாடாக இருந்த பகாமாசில் வசித்து வந்தது. ஆனாலும், அவரது குடும்பம் மயாமிக்கு சுற்றுலா சென்றிருந்தபோது அங்கு சிட்னி பிறந்தார். இதனால் அவருக்கு அமெரிக்கக் குடியுரிமையும் கிடைத்தது. பகாமாசில் வசித்து வந்த சிட்னி தனது 15-வது அகவையில் மயாமிக்குக் குடிபெயர்ந்து, பின்னர் ஓராண்டில் நியூயார்க்கு நகரம் சென்றார். அங்கு அவர் அமெரிக்க நீக்ரோ அரங்கில் இணைந்து, 1955 இல் வெளிவந்த புகழ்பெற்ற திரைப்படமான *பிளாக்போர்டு ஜங்கிளில்* உயர்-வகுப்பு மாணவனாக நடித்தார். 1958 ஆம் ஆண்டில், ஒன்பது அகாதமி விருது பரிந்துரைகளைப் பெற்ற *தி டிஃபையன்ட் ஒன்சு* திரைப்படத்தில் டோனி கர்ட்டிசுடன் சங்கிலியால் பிணைக்கப்பட்ட குற்றவாளிகளாக புவத்தியே நடித்தார். இரு நடிகர்களும் சிறந்த நடிகருக்கான பரிந்துரையைப் பெற்றனர். ஒரு கறுப்பின நடிகருக்கான முதல் நபராக புவத்தியே பரிந்துரைக்கப்பட்டார். அதே போல் பாஃப்டா விருதுக்குப் பரிந்துரைக்கப்பட்டு விருதும் பெற்றார். 1964 ஆம் ஆண்டில், *லில்லிஸ் ஆஃப் தி ஃபீல்டு* படத்தி  இடாய்ச்சு மொழி பேசும் கன்னித்துறவிகளின் குழுவிற்கு தேவாலயத்தைக் கட்ட உதவும் கைவினைஞராக நடித்தமைக்காக (1963) சிறந்த நடிகருக்கான அகாதமி விருது,  மற்றும் கோல்டன் குளோப் விருது ஆகியவற்றை வென்றார்.

## மேற்கோள்கள்

## வெளி இணைப்புகள்
* Official publisher web page
* Poitier breaks new ground with Oscar win (BBC News, April 13, 1964)
* The Purpose Prize: Sidney Poitier
* Overview of Sidney Poitier's life
* 
* Artist of the Month: Sidney Poitier at Hyena Productions 
* Sidney Poitier films ranked from worst to best
* Image of Sidney Poitier holding his Oscar alongside Gregory Peck, Annabella and Anne Bancroft backstage at the Academy Awards, Los Angeles, 1964.  *Los Angeles Times* Photographic Archive (Collection 1429). UCLA Library Special Collections, Charles E. Young Research Library, கலிபோர்னியா பல்கலைக்கழகம் (லாஸ் ஏஞ்சலஸ்).

பகுப்பு:1927 பிறப்புகள்
பகுப்பு:2022 இறப்புகள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:சிறப்பு அகாதமி விருதை பெற்றவர்கள்
பகுப்பு:சர் பட்டம் பெற்றவர்கள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:கிராமி விருது வென்றவர்கள்
லியுதேத்தியம்(III) புளோரைடு

**லியுதேத்தியம்(III) புளோரைடு** (*Lutetium(III) fluoride*) என்பது LuF3.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். லியுதேத்தியம் முப்புளோரைடு என்ற பெயராலும் இது அழைக்கப்படுகிறது. 

## தயாரிப்பு
லியுதேத்தியம் ஆக்சைடும் ஐதரசன் புளோரைடும் சேர்ந்து வினைபுரிவதால் அல்லது லியுதேத்தியம் குளோரைடு ஐதரோபுளோரிக் அமிலத்துடன் சேர்ந்து வினைபுரிவதால் லியுதேத்தியம்(III) புளோரைடு உருவாகிறது.:

:Lu2O3 + 6 HF → 2 LuF3 + 3 H2O

:LuCl3 + 3 HF → LuF3 + 3 HCl

லியுதேத்தியம் சல்பைடும் ஐதரோபுளோரிக் அமிலத்துடன் சேர்ந்து வினைபுரிவதாலும் லியுதேத்தியம்(III) புளோரைடு உருவாகிறது:

:3 Lu2S3+ 20 HF + (2 + 2x) H2O → 2 (H3O)Lu3F10·xH2O↓ + 9 H2S↑ (x = 0.9)

:(H3O)Lu3F10 → 3 LuF3 + HF↑ + H2O↑

லியுதேத்தியம் ஆக்சைடு நைட்ரசன் முப்புளோரைடுடன் 240 பாகை செல்சியசு வெப்பநிலையில் வினைபுரிந்து லியுதேத்தியம் ஆக்சி புளோரைடு உருவாகிறது. 460 பாகை செல்சியசு வெப்பநிலைக்கு தொடர்ந்து சூடாக்கினால் லியுதேத்தியம் புளோரைடு கிடைக்கிறது:

## மேற்கோள்கள்

பகுப்பு:லியுதேத்தியம் சேர்மங்கள்
பகுப்பு:புளோரைடுகள்
பகுப்பு:இலந்தனைடு ஆலைடுகள்
உலொக்கிரி

**லோக்ரி** (*Locri*) என்பது தெற்கு இத்தாலியின் கலாப்ரியா , ரெஜியோ கலாப்ரியா மாகாணத்தில் உள்ள ஒரு நகரம் மற்றும் *கம்யூன்* (நகராட்சி) ஆகும். இதன் பெயர் பண்டைய கிரேக்க பகுதியான லோக்ரிஸ் என்பதிலிருந்து வந்தது. இன்று இது அயோனியன் கடற்கரையிலும் அதன் மாகாணத்திலும் ஒரு முக்கியமான நிர்வாக மற்றும் கலாச்சார மையமாக உள்ளது.

## வரலாறு
நடு கிரேக்கத்தில் உள்ள லோக்ரிஸ் என்ற பகுதியில் இருந்து ஓடிவந்த கீழ்மக்கள் சிலர் சேர்ந்து இந்த நகரத்தை உருவாக்கினர் எனப்படுகிறது. இதனாலேயே இது லோக்ரி என்று அழைக்கப்பட்டது. கீழ்மக்களால் உருவாக்கபட்டதால் இது முதலில் ஒழுங்கான சட்டதிட்டங்களைக் கொண்டதாக இருக்கவில்லை. இதனால் தங்கள் நகரத்துக்கு ஒழுங்கான சட்டதிட்டங்களை வகுத்துக் கொடுக்கும்படி , டெல்பி கோயில் பூசாரிகளிடம் விண்ணப்பித்தனர். இந்த விண்ணப்பத்திற்கு இசைய ஜாலூக்கஸ் என்ற முன்னாள் அடிமை கி.மு. 664 ஆம் ஆண்டு நகரத்திற்கான சட்ட திட்டங்களை வகுத்துக் கொடுத்தார். பண்டைய கிரேக்கத்திலேயே முதன்முதலில் எழுத்திலே உருவாக்கப்பட்ட சட்டம் இது ஆகும்.

ஒரு புதிய சட்டத்தை அல்லது ஏற்கனவே உள்ள ஒரு சட்டத்தை மாற்றியமைக்க யாரேனும் முன்மொழிந்தால், அவர் கழுத்தில் கயிற்றுடன் குடியுரிமை மன்றத்தில் நேர் நிற்க வேண்டும். மன்றம் அவரின் முன்மொழிவுக்கு எதிராக வாக்களித்தால், முன்மொழிந்தவர் கழுத்து உடனடியாக நெரிக்கப்படும்.

## குறிப்புகள்

   
பகுப்பு:Coordinates on Wikidata
பகுப்பு:இத்தாலிய நகரங்கள்
பகுப்பு:பண்டைய கிரேக்கம்
ஓல்மியம்(III) புளோரைடு

**ஓல்மியம்(III) புளோரைடு** (*Holmium(III) fluoride*) என்பது HoF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் ஓல்மியம் முப்புளோரைடு என்ற பெயராலும் அழைக்கப்படுகிறது. 
## தயாரிப்பு
ஓல்மியம் ஆக்சைடும் அமோனியம் பைபுளோரைடும் சேர்ந்து வினைபுரிவதால் ஓல்மியம்(III) புளோரைடு உருவாகிறது. இவ்வினையில் உருவாகும் அமோனியம் உப்பிலிருந்து ஓல்மியம்(III) புளோரைடு படிகமாக்கப்படுகிறது.
## பண்புகள்
மஞ்சள் நிறத்தில் தூளாகக் காணப்படுகிறது. தண்ணீரில் கரைப்பது கடினம் ஆகும்.   
## மேற்கோள்கள்

பகுப்பு:ஓல்மியம் சேர்மங்கள்
பகுப்பு:புளோரைடுகள்
கோவிந்தச்சந்திரன் (சந்திர வம்சம்)

**கோவிந்தச்சந்திரன்** (*Govindachandra*) (ஆட்சிக் காலம் பொ.ச. 1020 &#x2013; 1045)  கிழக்கு வங்காளத்தில் ஆட்சியிலிருந்த சந்திர வம்சத்தின் கடைசியாக அறியப்பட்ட ஆட்சியாளனான் ஆவான்.

## வரலாறு
திருமலை கல்வெட்டின் படி, இவனது ஆட்சியின் போது, &#x2013; பொ.ச.1024க்கு இடையில் சோழ மன்னன் [இராஜேந்திர சோழனால் பெரும் படையெடுப்பை எதிர்கொண்டான். கல்வெட்டில் இவன் வங்காளதேசத்தைச் சேர்ந்த கோவிந்தச்சந்திரன் என்று அடையாளம் காணப்படுகின்றான்.

கிபி 1049 இன் தொடக்கத்தில், கலாச்சூரி மன்னர் கர்ணதேவனும் (1042-1072 வரை ஆட்சி செய்தவன்) கோவிந்தச்சந்திரன் மீது தாக்குதலைத் தொடங்கினான் (இது சந்திர வம்சத்தின் வீழ்ச்சியாக இருக்கலாம்). ஆட்சியில் சோர்வுற்று அரியணையைத் துறந்ததாக வங்காள நாட்டுப்புற பாடல்கள் கூறுகிறது. 

== குறிப்புகள் ==

*
*
[பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மேற்கு வங்காளத்தின் வரலாறு
இலதாகசந்திரன்

**இலதாகசந்திரன்** (*Ladahachandra*) கிழக்கு வங்காளத்தில் ஆட்சி செய்த சந்திர வம்சத்தின் நான்காவது ஆட்சியாளனாவான். மகாயான பௌத்த மதப் பிரிவைச் சேர்ந்த இவன் பௌத்தத்தின் புகழ்பெற்ற புரவலராக இருந்தபோதிலும், வைணவ சமயத்தின் மீது மிகவும் ஆதரவுடன் இருந்தாக மைனாமதியில் கண்டுபிடிக்கப்பட்ட இரண்டு செப்புப் பட்டயங்களின்படி அறிய வருகிறது.

## சான்றுகள்

*
*
பகுப்பு:இந்திய அரசர்கள்
கல்யாணசந்திரன்

**கல்யாணச்சந்திரன் (Kalyanachandra)** (ஆட்சிக் காலம் சுமார் 975 – 1000)  கிழக்கு வங்காளத்தில் ஆட்சி செய்த சந்திர வம்சத்தின்  மூன்றாவது ஆட்சியாளன் ஆவான். வடக்கு வங்காளத்தின் காம்போஜ வம்சத்திற்கு எதிரான இவ்னது போர், மீண்டும் எழுந்த பாலப் பேரரசர் முதலாம் மகிபாலன், பாலப் பேரரசின் பெரும்பகுதியை மீட்டெடுக்க அனுமதித்தது. இவன் பௌத்த சமய பிக்குவான அதிசரின் தந்தையும் ஆவான்.

## சான்றுகள்

* 
* 
பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மேற்கு வங்காளத்தின் வரலாறு
சிறீசந்திரா

**சிறீசந்திரா** (*Srichandra*) (ஆட்சி சுமார் 930-975) கிழக்கு வங்காளத்தில் ஆட்சி செய்த சந்திர வம்சத்தின் இரண்டாவது மற்றும் மிகவும் செல்வாக்கு மிக்க ஆட்சியாளனாவான்.

## வாழ்க்கை
திரைலோக்யச்சந்திரனுக்குப் பிறகு, சிறீசந்திரன் "பரமசௌகதா",  "பரமேசுவர்", "பரம்பத்தரக்" , "மகாராசாதிராசன்"  ஆகிய பட்டங்களை எடுத்துக்கொண்டு அரியணை ஏறினான்.  வரலாற்றாலாளர்அப்துல் மோமின் சௌத்ரி எழுதிய 'வங்காளத்தின் வம்ச வரலாறு' என்ற புத்தகத்தின்படி, சிறீசந்திரன் கிபி 930 முதல் 975 வரை 45 ஆண்டுகள் ஆட்சி செய்தான். பின்னர், ரமேஷ் சந்திர மஜும்தார் தனது 'வங்காளதேச வரலாறு' என்ற புத்தகத்தில் சிறீசந்திரன் 905 முதல் 955 வரை ஆட்சி செய்ததாகக் குறிப்பிட்டுள்ளார். எனினும் சந்திர வம்ச அரசர்களில் இவனே அதிக காலம் ஆட்சி செய்தான். மணிக்கஞ்ச், டாக்கா, பரித்பூர், பத்மா, சில்ஹெட், கொமில்லாப் பகுதிகள் இவனது ஆட்சியின் கீழ் வந்தன. இவன் தனது தலைநகரை தேவபர்வதத்திலிருந்து விக்ரம்பூருக்கு மாற்றினான் (இன்றைய முன்சிகஞ்ச்). சந்திர வம்ச அரசர்களைப் பற்றிய விரிவான விளக்கத்தை பாசிம்பாக் செப்புப் பட்டயக் கல்வெட்டிலிருந்து காணலாம். 

காமரூப இராச்சியத்திற்கு எதிரான இவனது வெற்றிகளை விவரிக்கும் மௌல்விபஜாரில் உள்ள பாஸ்சிம்பாக் கிராமத்தில் கண்டுபிடிக்கப்பட்ட மைனாமதியில் இருந்து செப்புத் தகடுகள் மற்றும் பாசிம்பாக் செப்புத்தகடு ஆகியவற்றிலிருந்து இவனைப் பற்றி அறியப்படுகிறது. தனது தந்தையின் இராச்சியத்தை வங்க நாடு, சமதாத இராச்சியங்களை உள்ளடக்கி விரிவுபடுத்தினான். இவன், ஹரிகேள ராச்சியம், பாலப் பேரரசு, வடக்கு வங்காளத்தின் காம்போஜ பால வம்சத்தினருடன் வெற்றிகரமாக போரிட்டான். இரண்டாம் கோபாலன் இவனது இவனது சமகால பால ஆட்சியாளன் ஆவான். சிறீசந்திரன் தனது பேரரசின் நிர்வாக மையத்தை தேவபர்வதத்திலிருந்து புதிதாக கட்டப்பட்ட தனது தலைநகரான விக்ரம்பூருக்கு மாற்றினான்.

## மதம்
கிடைக்கக்கூடியச் செப்புத் தகடுகளின்படி, இவன் பௌத்த சமயத்தை பின்பற்றினான் என்றாலும், தனது குடிமக்களிடையே பிற மத நம்பிக்கைகளை சகித்துக்கொண்டான். இடம்பெயர்ந்த பிராமணர்களை தனது பேரரசுக்குள் குடியேற்ற இவன் மேற்கொண்டான். தனது மகன் கல்யாணசந்திரனும் ஒரு பௌத்தனாக இருந்தான். மேலும் இவனது பேரனான அதிசரும் பௌத்தப் பிக்குவாக இருந்தார். 

## சான்றுகள்

* 
* 
பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மேற்கு வங்காளத்தின் வரலாறு
திரைலோக்யச்சந்திரன்

**திரைலோக்யச்சந்திரன்** (*Traillokyachandra*) (ஆட்சிக் காலம் பொ.ச. 900 - 930) கிழக்கு வங்காளத்தின் ஹரிகேள இராச்சியத்தை ஆட்சி செய்த சந்திர வம்சத்தின் முதல் ஆட்சியாளனாவான். இவனது தந்தை, சுவர்ணசந்திரன் ஹரிகேள இராச்சியத்தின் முந்தைய ஆட்சியாளர்களுக்கு அடிபணிந்திருந்தான். திரைலோக்யச்சந்திரன், தேவபர்வதத்தை மையமாகக் கொண்டு ( மைனாமதி, கொமிலா ) வம்சத்தை நிறுவினான். மேலும் தன்னை 'மகாராசாதிராசா' என்றும் அறிவித்துக் கொண்டு நவீன கச்சுவா பகுதி வரை தனது ஆட்சிப் பகுதிகளை விரிவுபடுத்தினான்.

## சான்றுகள்

*
*
பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:மேற்கு வங்காளத்தின் வரலாறு
முர்ரே

**முர்ரே** (**Murree**), பாகிஸ்தான் நாட்டின் பஞ்சாப் மாநிலத்தில் உள்ள இராவல்பிண்டி மாவட்டத்தின், முர்ரே தாலுகாவின் நிர்வாகத் தலைமையிடமும், மலைவாழிட நகரமும் ஆகும். பிர்பாஞ்சல் மலைத்தொடரில்  அமைந்த முர்ரே நகரம் இராவல்பிண்டிக்கு வடகிழக்கே 72.1 கிலோமீட்டர் தொலைவிலும்; இஸ்லாமாபாத்திற்கு வடகிழக்கே 30 கிலோ மீட்டர் தொலைவிலும் உள்ளது.

2017 பாகிஸ்தான் மக்கள்தொகை கணக்கெடுப்பின் படி, முர்ரே நகரத்தின் மொத்த மக்கள் தொகை 25,816 ஆகும். இந்நகரம் கடல் மட்டத்திலிருந்து 2291 மீட்டர் உயரத்தில், பிர்பாஞ்சல் மலைத்தொடரில் உள்ளது. இந்நகரத்தை பிரித்தானிய இந்தியாவின் ஆட்சியாளர்கள் 1853-ஆம் ஆண்டு முதல் மலைவாழிடமாக கொண்டனர். பஞ்சாப் ஆளுநரின்  மலைவாழிட அலுவலக முகாமாகவும், வாழிடமாகவும் 1876-ஆம் ஆண்டு முடிய இருந்தது. பின்னர் சிம்லாவிற்கு மாற்றப்பட்டது.  

19-ஆம் நூற்றாண்டில் ஆங்கிலேயர்களால் முர்ரே காலனித்துவ துருப்புகளுக்கான முகாமாகவும், மருத்துவ தளமாகவும் செயல்பட்டது. மேலும் பிரித்தானிய மக்களுக்கும், அதிகாரிகளுக்கும் முர்ரே ஒரு மலைவாழிட நகரமாக இருந்தது.  முர்ரே நகரத்தில் ஆங்கிலேயர்களுக்காக நடத்தப்பட்ட லாரன்ஸ் கல்லூரி மற்றும் வணிக வளாகம் செயல்பட்டது. தற்போது முர்ரே குளிர்கால சுற்றுலா மலைநகரமாக உள்ளது. 

பாகிஸ்தான் விடுதலைக்குப் பிறகு முர்ரே நகரம் பாகிஸ்தான் மக்களின் மலைவாழிட நகரமாக விளங்குகிறது.முர்ரே நகரம் ஆசாத் காஷ்மீர் மற்றும் அப்போட்டாபாத் பகுதிகளுக்கு செல்பவர்களின் முக்கிய வழித்தடமாக உள்ளது. 

இயேசு கிறிஸ்து முர்ரே பகுதிக்கு வருகை புரிந்தார் என்பது உள்ளூர் மக்களின் நம்பிக்கை ஆகும். இயேசு சிலுவையில் மரித்த பின்னர், மேரி மாதா தனது இறுதிககாலத்தை முர்ரே பகுதியில் கழித்தார் என்பதும் உள்ளூர் மக்களின் நம்பிக்கை ஆகும்.
## இராணுவக் கேந்திரம்
முர்ரே நகர்புறத்தில் முர்ரே மலை இராணுவப் பாசறை மற்றும் முர்ரே காலாபாக் இராணுவப் பாசறைகள் உள்ளது. தரைப்படையின் 12வது டிவிசன் மற்றும் பல இராணுவப் பயிற்சி நிலையங்கள் & ஒருங்கிணைந்த இராணுவ மருத்துவ மனை முர்ரே நகரத்தில் செயல்படுகிறது.  பாகிஸ்தான் வான்படையின் தளம் ஒன்று முர்ரே நகரம் அருகே இயங்குகிறது.
## 2022 கடும் பனிப்பொழிகள்
8 சனவரி 2022 அன்று முர்ரே பகுதியில் கடும் பனிப்பொழிவினால் இதுவரை 21 பேர் உயிரிழந்துள்ளனர்.
## படக்காட்சியகம்

File:GPO Mall Road Murree.jpg|முர்ரே தலைமை அஞ்சலகம்
File:Sunset in hills - Holy Trinity Church, Murree.jpg|திருத்துவ தேவாலயம் 
File:Murree Mall.jpg| முர்ரே வணிக வளாகம்
File:Murree city.jpg| முர்ரே நகரம்
File:Cjm 34.JPG|thumb|பிரித்தானிய இந்தியா காலத்திய இயேசு-மேரி கன்னியாஸ்திரிகள் மடம்
File:Beautiful road in Murree, Pakistan.jpg|thumb|முர்ரே சாலை
File:Chair Lift Murree.jpg|thumb|முர்ரே நகர கேபிள் கார்கள்
File:Murree Urban UC.svg|thumb|முர்ரே நகரத்தின் ஒன்றியக் குழு  


## தட்ப வெப்பம்

## அடிக்குறிப்புகள்

## மேற்கோள்கள்
* 
* 
* 
**Attribution:**
* 

## மேலும் படிக்க

* 
* 
* 
* 
பகுப்பு:பஞ்சாப் (பாகிஸ்தான்)
பகுப்பு:இராவல்பிண்டி மாவட்டம்
பகுப்பு:பாகிஸ்தான் நகரங்கள் 
பகுப்பு:பாக்கித்தானிலுள்ள மலைவாழிடங்கள்
பகுப்பு:இராவல்பிண்டி மாவட்ட நகரங்களும், ஊர்களும்
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
லியுதேத்தியம்(III) புரோமைடு

**லியுதேத்தியம்(III) புரோமைடு** (*Lutetium(III) bromide*) என்பது LuBr3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். லியுதேத்தியம் முப்புரோமைடு என்ற பெயராலும் அழைக்கப்படுகிறது. ஒரு லியுதேத்தியம் அணுவும் மூன்று புரோமின் அணுக்களும் சேர்ந்து படிகமாக இச்சேர்மம் உருவாகிறது. அறை வெப்பநிலையில் வெண்மை நிறங்கொண்ட தூளாகக் காணப்படும் லியுதேத்தியம்(III) புரோமைடு நெடியற்று நீருறிஞ்சும் பண்பைக் கொண்டதாகவும் அறியப்படுகிறது.
## பண்புகள்
### தயாரிப்பு
லியுதேத்தியமும் புரோமினும் சேர்ந்து லியுதேத்தியம்(III) புரோமைடு உருவாதலை இச்சமண்பாட்டு விளக்குகிறது:
:2 Lu(s) + 3 Br2(g) → 2 LuBr3(s)
### வினைகள்
லியுதேத்தியம்(III) புரோமைடு எரிக்கப்பட்டால் ஐதரசன் புரோமைடு தோன்றும். உலோக ஆக்சைடு புகையும் 
வலிமையான ஆக்சிசனேற்றும் முகவர்களுடன் லியுதேத்தியம்(III) புரோமைடு வினைபுரியும். 
### கரைதிறன்
ஓர் ஆய்வு நிகழ்வில் 21-23 °செல்சியசு வெப்பநிலையில் லியுதேத்தியம்(III) புரோமைடு 100 மில்லி டெட்ரா ஐதரோபியூரானில் 0.30 கிராம் கரைந்ததாக டி.கியோதசுக்கி தெரிவித்துள்ளார்.
## மேற்கோள்கள்

பகுப்பு:லியுதேத்தியம் சேர்மங்கள்
பகுப்பு:புரோமைடுகள்
சோவாவோ தே புசுமாந்தே

சோவாவோ தே புசுமாந்தே (João de Bustamante) (பிறப்பு 1536 - ஆகஸ்ட் 23, 1588) ஒரு எசுப்பானிய மறைபரப்பாளர் ஆவார். இவர் 'இந்தியாவின் குட்டன்பெர்க்' என்றும் அழைக்கப்பட்டார். இந்தியாவில், குறிப்பாக போர்த்துகீசிய காலனியான கோவாவில் அச்சகத்தை முதன் முதலாக தொடங்கி வைத்தவர்.

## இந்தியாவில் அச்சு தொடங்குவதற்கான பங்களிப்பு
புசுமாந்தே எசுபானியாவின் வாலென்சியாவில் பிறந்தார். தன்னுடைய இருபதாவது வயதில் இயேசு சபையில் 1556 ஆம் ஆண்டு சேர்ந்தார். பின் சோவாவோ ரொடிரிக்சு என மறுபெயரிடப்பட்டு 1564 ஆம் ஆண்டு குருவாக நியமிக்கப்பட்டார். அவர் இயேசு சபை மறைபரப்பாளர்களுடன் இணைந்து போர்த்துக்கலில் இருந்து எத்தியோப்பியாவுக்கு (அப்போது அபிசீனியா) செல்லும் வழியில் ஒரு அச்சுப்பொறி திறனாளராக இந்தியா வந்தடைந்தார். கோவாவில் இருந்தபோது அபிசீனிய பேரரசருக்கு மறைபரப்பாளர்கள் மீது நல்லெண்ணம் இல்லை என்ற செய்தி வந்தது. அதே நேரத்தில், கோவாவில் உள்ள மதகுருமார்கள் அச்சகத்தின் தேவையை உணர்ந்து தங்களுக்கு அச்சகம் வேண்டுமென்று அப்போதைய ஆளுநரிடம் கோரினர்.

## அச்சிடப்பட்ட படைப்புகள்
மற்றவற்றுடன் இந்த நான்கு நூல்கள் புசுமாந்தேவால் அச்சிடப்பட்டதாக உறுதி செய்யப்பட்டுள்ளது:

* Conclusões e outras coisas (Theses and other things) - 1556.
* Doutrina Christa by Francis Xavier - 1557.
* Confecionarios - 1557.
* Tratado contra os erros scismaticos dos Abexins (A Tract against the Schismatic Errors of the Abyssinians), கொன்சாலோ ரோட்ரிக்சு - 1560.

## மேற்கோள்கள்

## கூடுதல் மேற்கோள்கள்

* 450 Years of Printing in India (6.8.1556 - 6.8.2006)”, Pratap Naik, S.J.

* “Print making: Story and history., Bhavna Kakar
* Manohararāya Saradesāya, *A History of Konkani Literature: from 1500 to 1992*
* “The Legacy that Ziegenbalg Left", S. Muthiah, The Hindu, July 2, 2006

பகுப்பு:1536 பிறப்புகள்
பகுப்பு:1588 இறப்புகள்
பகுப்பு:கோவா நபர்கள்
சைபாரிசு

**சைபாரிசு** (*Sybaris* (; ) என்பது  மாக்னா கிரேசியாவின் முக்கிய நகரமாக இருந்தது. இது தெற்கு இத்தாலியில் டரான்டோ வளைகுடாவில், கிராதிஸ் (கிராட்டி) மற்றும் சைபரிஸ் (காஸ்சில்) ஆகிய இரண்டு ஆறுகளுக்கு இடையில் அமைந்தது. இது கி.மு. 720 ஆம் ஆண்டு தோன்றி கி.மு. 510ஆம் ஆண்டு அழிவுற்றது.

இந்த நகரம் கி.மு 720 இல் அக்கீயர் மற்றும்  திரொசெனியன் குடியேறிகளால் நிறுவப்பட்டது. சைபாரிஸ் அதன் வளமான நிலம் மற்றும் பரபரப்பான துறைமுகத்தின் காரணமாக பெரும் செல்வத்தை குவித்தது. மூன்று இலட்சம்பேர் இங்கு வசித்துவந்தனர். இர்களில் பெரும்பாலானவர்கள் அடிமைகளாவர். இதன் பிரஜைகள் குறைந்த எண்ணிக்கையிலானவர்களாவர். இவர்களுக்கான அனைத்து வேலைகளையும் அடிமைகளே செய்துகொடுத்தனர். இந்த நகர பிரஜைகள் பகட்டான ஆடையணிந்து உடல் உழைப்பு இல்லாமல் சுக வாழ்வு வாழ்ந்து வந்தனர். தச்சர், கொல்லர் முதலியோர் செய்யும் பணிகளால் ஓசை எழும்பி அது நகர பிரஜைகளின் அமைதியைக் கெடுக்கிறது என்பதற்காக அவர்களை நகரின் வெளியே சென்று வேலை செய்ய வைக்குமளவுக்கு பிரஜைகள் சுக வாழ்வு வாழ்ந்துவந்தனர். "சிபரைட்" மற்றும் "சைபரிட்டிக்" ஆகியவை செழுமை, ஆடம்பரம் மற்றும் வெறித்தனமான இன்பத்தைத் நாடுவது என்று பொருள் கொள்ளத்தகதாக மாறும் அளவிற்கு, இதன் குடிமக்கள் கிரேக்கர்களிடையே அவர்களின் இன்பவியல், விருந்துகள் மற்றும் மிகைத்தூய்பால் பிரபலமானார்கள்.

கி.மு. 510/509 இல்  இந்த நகரம் இதன் அண்டை நாடான கிரோட்டனால் அடிமைப்படுத்தப்பட்டது. மேலும் இதன் மக்கள் வெளியேற்றப்பட்டனர். சைபரிஸ் கிரோடனின் சார்புடைய கூட்டாளியாக ஆயினர். ஆனால் கிரோட்டனால் இந்த நகரம் மீண்டும் கி.மு. 476/475 இல் முற்றுகையிடப்பட்டது. கிரோடனுக்கு மற்றொரு வெற்றி கிடைத்தது. கி.மு 452/451 மற்றும் கி.மு 446/445 இல் நகரத்தை மீண்டும் ஆக்கிரமிப்பதற்கான இரண்டு முயற்சிகள் தோல்வியடைந்தன. மீதமுள்ள சைபரைட்டுகள் மீண்டும் கிரோடோனியேட்டுகளால் வெளியேற்றப்பட்டனர். ஏதென்ஸ் மற்றும் பெலோபொன்னீசில் உள்ள பிற நகரங்களின் புதிய குடியேறியவர்களின் உதவியுடன் சைபரைட்டுகள் கிமு 446/445 இல் தங்கள் நகரத்தை மீண்டும் ஆக்கிரமித்தனர். இந்த சகவாழ்வு நீண்ட காலம் நீடிக்கவில்லை: சைபரைட்டுகள் புதிய குடியேறிகளுடன் மோதலில் ஈடுபட்டனர். கிமு 445 கோடையில் கடைசியாக புதிய குடியேறிகள் வெளியேற்றப்பட்டனர். மொத்தத்தில், நகரம் மொத்தம் ஐந்து காலக்கட்டங்களில் நடந்த  ஆக்கிரமிப்புகளைக் கண்டது. புதிய குடியேறிக்ள் கி.மு. 444/443  இல் துரி நகரத்தை உருவாக்கிக்கொண்டனர். இது சைபரிசின் பகுதியளவு தளத்தின் மேல் கட்டப்பட்ட ஒரு புதிய குடியிருப்பாகும். எஞ்சியிருக்கும் சைபரைட்டுகள் டிரேயிசில் சைபரிசை நிறுவினர்.

சைபரிஸ் மற்றும் துரியின் இடிபாடுகள் காலப்போக்கில் கிராட்டி ஆற்றின் வண்டலால் புதைந்ததால் அவை மறக்கப்பட்டன. இதன் இடிபாடுகள் 1960 களில் டொனால்ட் ப்ரீமேன் பிரவுனால் கண்டுபிடிக்கப்பட்டு அகழப்பட்டன. இன்று அவை சிபாரியின் தென்கிழக்கில் காணப்படுகின்றன. இது இத்தாலியின் கலாப்ரியா பகுதியில் உள்ள கோசென்சா மாகாணத்தில் உள்ள காசானோ அல்லோ அயோனியோவின் கம்யூனில் உள்ள ஒரு ஃப்ரேசியோன் ஆகும். 

## குறிப்புகள்

## மேற்கோள்கள்

பகுப்பு:Coordinates on Wikidata
பகுப்பு:இத்தாலியின் வரலாறு
பகுப்பு:பண்டைய கிரேக்கம்
துபாய் பட்டாம்பூச்சி தோட்டம்

**துபாய் பட்டாம்பூச்சி தோட்டம்** (*Dubai Butterfly Garden*) என்பது ஐக்கிய அரபு அமீரகத்தின் துபாய் நகரத்தின் அல்பர்சா 3 பகுதியில் பட்டாம்பூச்சிகளுக்காக  அமைந்துள்ள ஒரு தோட்டமாகும். துபாய் பட்டாம்பூச்சி தோட்டம் உலகின் மிகப்பெரிய மற்றும் பிராந்தியத்தின் முதல் உள்ளரங்க பட்டாம்பூச்சி தோட்டமாகும்.

2015 ஆம் ஆண்டு திறக்கப்பட்ட இந்த தோட்டத்தில் 50 இனங்களைச் சேர்ந்த 15,000 பட்டாம்பூச்சிகள் உள்ளன. ஒரு பட்டாம்பூச்சி அருங்காட்சியகம், 24 பாகை செல்சியசு வெப்பநிலையில் பராமரிக்கப்படும் பத்து குவிமாடங்கள், இரண்டாவது குவிமாடத்தில் கொய் மீன் குளம் மற்றும் கல்விப் பகுதி ஆகியவையும் இத்தோட்டத்தில்   அடங்கும். 2600 சதுர மீட்டர் பரப்பளவைக் கொண்டுள்ள துபாய் பட்டாம்பூச்சி தோட்டம் துபாய் அதிசயத் தோட்டத்திற்கு வடகிழக்கில் தனி நுழைவாயிலுடன் அமைந்துள்ளது. 
## மேற்கோள்கள்

## புற இணைப்புகள்

* 

பகுப்பு:ஐக்கிய அரபு அமீரகம்
பகுப்பு:துபாய்
பகுப்பு:பூங்காக்கள்
பெரிய பூனைகளின் பட்டியல்

**பெரிய பூனைகளின் பட்டியல்** (*List of largest cats*) இதுவாகும்**.** இதில் தற்போதுள்ள 10 மிகப்பெரிய பெலிடே சிற்றினங்கள் உள்ளடக்கப்பட்டுள்ளன. இவை பதிவுசெய்யப்பட்ட காட்டு விலங்குகளில் அதிகபட்ச எடை மற்றும் அளவு ஆகியவற்றின் அடிப்படையில் வரிசைப்படுத்தப்பட்டுள்ளன. சிங்கப்புலி அல்லது டைகன் போன்ற பூனை கலப்பினங்கள் இப்பட்டியலில் இடம்பெறவில்லை.

## பட்டியல்

## விளக்கக் குறிப்புகள்

## மேற்கோள்கள்

பகுப்பு:பூனைகள்
பகுப்பு:பாலூட்டிகள்
மைனாமதி போர்க் கல்லறை

**மைனாமதி போர்க் கல்லறை** ( *Mainamati War Cemetery* ) என்பது வங்காளதேசத்தின்  கொமிலாவில் உள்ள ஒரு போர்க் கல்லறையாகும். இரண்டாம் உலகப் போரின் போது இறந்த வீரர்களின் நினைவாக எழுப்பப்பட்ட ஓர் நினைவுச்சின்னமாகும். இந்த கல்லறையில் இரண்டாம் உலகப் போரின்போது இறந்தவர்களின் பல்வேறு நாட்டு வீரர்களின் 736  புதைகுழிகள் உள்ளன.  இது இரண்டாம் உலகப் போரில் உயிர் தியாகம் செய்தவர்களுக்கு அஞ்சலி செலுத்துவதற்காக பொதுநலவாய போர் கல்லறைகள் ஆணையத்தால் நிறுவப்பட்டு பராமரிக்கப்பட்டது. இது கொமிலா இராணுவப் பகுதியில் பகுதியில் அமைந்துள்ளது.

## இதனையும் பார்க்கவும்
சிட்டகொங் போர்க் கல்லறை
## புகைப்பட வரிசை

படிமம்:Christian Cross in Maynamati War Cemetery, Comilla, Bangladesh in remembrance of Soldier of WWI 01.jpg||
படிமம்:Moinamoti war cemetery.jpg||
படிமம்:WW2 Cemetery Moinamoti 002.jpg||
படிமம்:WW2 Cemetery Moinamoti 003.jpg||
படிமம்:WW2 Cemetery Moinamoti 005.jpg||
படிமம்:WW2 Cemetery Moinamoti.jpg||
படிமம்:WWII cemetery comilla Bangladesh 2.jpg||


## சான்றுகள்

## வெளி இணைப்புகள்

பகுப்பு:Coordinates on Wikidata
பகுப்பு:கல்லறைகள்
சட்டேசுவரி கோயில்

**சிறீ சிறீ சட்டேசுவரி காளி கோயில்** (*Sree Sree Chatteshwari Kali Temple*) என்பது வங்காளதேசத்திலுள்ள சிட்டகொங் நகரின் மையத்தில் காளி தேவிக்காக அர்ப்பணிக்கப்பட்ட ஒரு இந்துக் கோயிலாகும். இங்குள்ள தெய்வம் சிட்டகொங் நகரத்தின் காவல் தெய்வமாகக் கருதப்படுகிறது. வங்காளதேச விடுதலைப் போரின்போது பாக்கித்தான் இராணுவத்தினரால் இக்கோவில் சேதப்படுத்தப்பட்டது.பின்னர், சக்ரவர்த்தி குடும்பத்தினரால் மீண்டும் கோயில் கட்டப்பட்டது. முந்தைய சிலை வேப்ப மரத்தால் செய்யப்பட்டிருந்தது. இது போரின் போது கிட்டத்தட்ட அழிக்கப்பட்டது. சிலையின் மேல் பகுதி மட்டும் போர் முடிந்த பிறகு சக்ரவர்த்தி குடும்பத்தைச் சேர்ந்த ஒருவரால் மீட்கப்பட்டது. சேதமடைந்த வேம்பு மரத்தாலான சிலை இன்றும் கோயிலில் உள்ளது. யுத்தம் முடிவடைந்த பின்னர், குடும்பத்தாரால் ஆலயம் புனரமைக்கப்பட்டு, புதிய சிலை ஒன்று நிறுவப்பட்டது. இது வாரணாசியில் தயாரிக்கப்பட்டு, தாராபத சக்கரவர்த்தி என்றும் தாராபத அதிகாரி என்றும் அழைக்கப்படும் சக்ரவர்த்தி குடும்பத்தைச் சேர்ந்த ஒருவரால் விமானம் மூலம் கோவிலுக்கு எடுத்துச் செல்லப்பட்டது.  மேற்கு வங்காள முன்னாள் அமைச்சர் தருண் காந்தி கோசு மற்றும் அவரது குடும்பத்தினரால் இந்த சிலை நன்கொடையாக வழங்கப்பட்டது.

## சக்தி பீடம்
[வலது|thumb| [தாட்சாயிணி|சதிதேவியின் சடலத்தை சுமந்து செல்லும் சிவன்]]
சாக்த சமயத்தவரால் வழிபடும் சக்தி பீடங்களில் ஒன்றாக இக்கோயில் கருதப்படுகிறது. சக்தி பீடங்களின் தோற்றம் தட்சனின் வெள்வி, சதி தேவியின் தீக்குளிப்பு, சிவன் அவளது சடலத்தை சுமந்து அலைந்து திரிந்தபோது உடல் உறுப்புகள் வீழ்ச்சியடைந்த புராணங்களில் இருந்து வருகிறது. சதி தேவியின் உடல் உறுப்புகள் விழுந்த அந்த ஆலயங்கள் சக்தி பீடங்கள் என்று அழைக்கப்பட்டன. 

## சான்றுகள்

## வெளி இணைப்புகள்

பகுப்பு:இந்துக் கோயில்கள்
பகுப்பு:சக்தி பீடங்கள்
பகுப்பு:சாக்தம்
பகுப்பு:அம்மன் கோயில்கள்
நிசாத் கட்சி

**நிசாத் கட்சி** (**Nishad Party**) இந்தியாவின் உத்தரப் பிரதேச மாநிலத்தில் சஞ்சய் நிசாத்  என்பவரால் 2016-ஆம் ஆண்டில் மாநில அளவில் துவக்கி, பதிவு செய்யப்பட்ட அரசியல் கட்சியாகும்.  **"Nirbal Indian Shoshit Hamara Aam Dal"** என்பதன் சுருக்கமே **நிசாத்** ஆகும். இந்த அரசியல் கட்சி நிசாதர்கள் எனும் வேட்டைச் சமூகத்தினர், கெவாட் மக்கள், பிந்த மக்கள், மல்லா, காசியப், மாஞ்சி, கோண்ட் மற்றும் ஆற்றை நம்பி, குறிப்பாக மீன் பிடித்தல், படகு ஓட்டும் தொழில்கள் செய்யும் இதர சமூகத்தினரின் அரசியல், கல்வி, சமூக, பொருளாதார முன்னேற்றத்திற்காக நிசாத் கட்சி துவக்கப்பட்டது. இதன் நிறுவனத் தலைவர் சஞ்சய் நிசாத், முன்னர் பகுஜன் சமாஜ் கட்சியில் இருந்தவர். 

நிசாத மக்கள் முன்னர் சமாஜ்வாதி கட்சி மற்றும் பகுஜன் சமாஜ் கட்சிகளின் தேர்தல் வெற்றிகளில் பங்கு கொண்டவர்கள்.

நிசாத் கட்சி, அப்னா தளம் மற்றும் ஜன் அதிகார் கட்சிகளின் கூட்டணி 100 வேட்பாளர்கள் 2017 உத்தரப்பிரதேச சட்டமன்றத் தேர்தலில் போட்டியிட்டனர். நிசாத் கட்சி கியான்பூர் சட்டமன்றத் தொகுதியில் மட்டும் வெற்றி பெற்றது.

## மேற்கோள்கள்

## வெளி இணைப்புகள்
*Official Website

பகுப்பு:இந்திய அரசியல் கட்சிகள்
பகுப்பு:உத்தரப் பிரதேச அரசியல் கட்சிகள்
இராஷ்டிரிய லோக் தளம்

**இராஷ்டிரிய லோக் தளம்** (*Rashtriya Lok Dal*) (மொழிபெயர்ப்பு: **தேசிய மக்கள் கட்சி**)  இந்தியாவின் முன்னாள் பிரதமரும், **லோக் தளம்** கட்சியின் தலைவருமான சரண் சிங்கின் மகன் அஜய் சிங் என்பவர் இக்கட்சியை 1996-ஆம் ஆண்டில் அரசியல் கட்சியாக நிறுவினார்.தற்போது இக்கட்சியின் தலைவராக சௌத்திரி அஜித் சிங்கின் மகன் ஜெயந்த் சௌத்திரி என்பவர் உள்ளார். இக்கட்சியின் சின்னம் கைப்பம்பு ஆகும்.

இக்கட்சியின் தலைவராக அஜித் சிங் இருக்கும் போது தேசிய ஜனநாயகக் கூட்டணி (1999-2003,2009-2011), சமாஜ்வாதி கூட்டணி  மற்றும் ஐக்கிய முற்போக்கு கூட்டணியில் (2011-2014)  செயல்பட்டார். இக்கட்சியின் தற்போதைய தலைவர் ஜெயந்த் சௌத்திரி, மகாகட்பந்தன் கூட்டணியிலும் (2018-2019), தற்போது  சமாஜ்வாதி கூட்டணியிலும்  (2003-2007,2019-தற்போது வரை) உள்ளது.

## தேர்தல் வரலாறு
* இக்கட்சியின் ஒரு சட்டமன்ற உறுப்பினர் சுபாஷ் கார்க் இராஜஸ்தான் சட்டமன்றத்தில் உறுப்பினராகவும், அமைச்சராக உள்ளார்.
* 2002-இல் பகுஜன் சமாஜ் கட்சித் தலைவர் மாயாவதி தலைமையிலான அமைச்சரவையில் இக்கட்சியின் இரு சட்டமன்ற உறுப்பினர்கள் அமைச்சர்களாக இருந்தனர்.
* 2004 மக்களவைத் தேர்தலில் சமாஜ்வாதி கட்சியுடன் கூட்டணி வைத்து மேற்கு உத்தரப் பிரதேசத்தில் 3 மக்களவை தொகுதிகளை வென்றது.
*2009 மக்களவை தேர்தலில் பாரதிய ஜனதா கட்சியுடன் கூட்டணி வைத்து, உத்தரப்பிரதேசத்தில் ஏழு தொகுதிகளில் போட்டியிட்டு, 5 தொகுதிகளை வென்றது.
*12 டிசம்பர் 2011 அன்று இக்கட்சி ஐக்கிய முற்போக்கு கூட்டணியுடன் இணைந்து, 2014 மக்களவைத் தேர்தலில், உத்தரப் பிரதேசத்தில் 8 இடங்களில் போட்டியிட்டு,அனைத்து தொகுதிகளிலும் தோல்வியைத் தழுவியதுடன், கட்சித் தலைவர் அஜித் சிங்கும், அவர் மகன் ஜெயந்த் சௌத்திரியும் முறையே பாக்பத் மற்றும் மதுரா மக்களவைத் தொகுதிகளில் தோல்வியைத் தழுவினர்.
*சனவரி 2015-இல் உத்தரப் பிரதேச மேலவை தேர்தலில் இக்கட்சி பகுஜன் சமாஜ் கட்சியை ஆதரித்தது.
* 2017 உத்தரப் பிரதேச சட்டமன்றத் தேர்தலில் இக்கட்சி ஒரு தொகுதியில் மட்டும் வென்றது.
* 2018 இராஜஸ்தான் சட்டமன்றத் தேர்தலில், இக்கட்சியின் வேட்பாளர் சுபாஷ் மார்க் வெற்றி பெற்று அமைச்ச்ராக உள்ளார்.
* 2019இல் இக்கட்சி உத்தரப் பிரதேச சட்டமன்ற இடைத்தேர்தலில், பகுஜன் சமாஜ் கட்சி மற்றும் சமாஜ்வாதி கட்சி கூட்டணியில் இணைந்து 3 சட்டமன்ற தொகுதிகளில் போட்டியிட்டு, அனைத்திலும்  தோல்வியை தழுவியது.
## மேற்கோள்கள்

## வெளி இணைப்புகள்
* 

பகுப்பு:இந்திய அரசியல் கட்சிகள்
பகுப்பு:உத்தரப் பிரதேச அரசியல் கட்சிகள்
அசோக்ராஜன்

**அசோக்ராஜன்** (*Ashokrajan*, 02 பிப்ரவரி 1955) இந்தியத் திரைப்பட ஒளிப்பதிவாளர் ஆவார். மனித மனங்களை கதைகளாக உருமாற்றி, மக்களின் வாழ்க்கையை பிரதிபலிக்கும் வகையில், திரையில் காட்சிகளாக சித்தரிக்கும் திரைப்படங்களுக்கு, கேமிரா கண்களால் படம்பிடித்து காட்டும் சிறந்த ஒளிப்பதிவாளர். தமிழ், தெலுங்கு, இந்தி என மொத்தம் 50க்கும் மேற்பட்ட திரைப்படங்களில் ஒளிப்பதிவாளராக பணியாற்றியுள்ளார்.

ஒளிப்பதிவாளர் அசோக்ராஜன் சென்னையில் பிறந்தவர். 1981 இல் ஒளிப்பதிவாளர் பி. கண்ணனிடம் உதவியாளராக திரைப்பட வாழ்க்கையைத் தொடங்கினார். இணை ஒளிப்பதிவாளராக 35 இற்கும் மேற்பட்ட திரைப்படங்களில்  பணியாற்றியுள்ளார். கே. எஸ். ரவிக்குமார் இயக்கத்தில் வெளியான சேரன் பாண்டியன் உள்ளிட்ட 50க்கும் மேற்பட்ட திரைப்படங்களில் ஒளிப்பதிவாளராக பணியாற்றினார்.

### குடும்பப் பின்னணி:

மறைந்த முன்னாள் முதலமைச்சர், முத்தமிழ் அறிஞர்  திரு.கருணாநிதியின் கைவண்னத்தில் எழுதி, மறைந்த  நடிகர் செவாலியே டாக்டர் சிவாஜி	கணேசன் நடிப்பில் வெளியான ”பராசக்தி” திரைப்படத்த்ன் பன்முக இயக்குநர் திரு.கிருஷ்ணன் பஞ்சுவின் குடும்பத்தில் இருந்து வந்தவர். திரு.கிருஷ்ணன் பஞ்சு அசோக் ராஜன் தாய்மாமன் ஆவார்.

மறைந்த  நடிகர் செவாலியே டாக்டர் சிவாஜி	கணேசன் நடிப்பில் வெளியான பாசமலர் திரைப்படத்தை இயக்கிய பிரபல இயக்குநர் திரு.பீம்சிங் அசோக் ராஜன் சித்தப்பா ஆவார்.

நடிகர் ரஜினிகாந்த் நடித்த காயத்ரி திரைப்படத்தை இயக்கிய இயக்குநர் பட்டு என்கிற ஆர்.பட்டாபிராமன் அசோக் ராஜன் தாய்மாமன் ஆவார்.

## பணியாற்றிய திரைப்படங்கள்

*முத்து
*நாட்டாமை
*பிஸ்தா
*ஊர் மரியாதை
*நட்புக்காக
*புத்தம் புது பயணம்
*புருஷ லட்சணம்
*பெரிய குடும்பம்
*எதிரி
*என்னவளே  
*வில்லன்
*பரம்பரை
*மின்சார கண்ணா
*துள்ளுவதோ இளமை
*காதல் ஜாதி
*பொண்ணு வீட்டுக்காரன்
*சேரன் பாண்டியன்
*பொள்ளாச்சி மாப்பிள்ளை
*சுயம்வரம் (கின்னஸ் சாதனை படம்)
*என்னைப் பார் யோகம் வரும்
*பேண்ட் மாஸ்டர்
*மனசே மவுனமாய்

## விருதுகள்
*நட்புக்காக திரைப்படத்திற்கு பாரத் கல்சுரல் அகாடமி விருது
*2008ம் ஆண்டு சன் தொலைக்காட்சியில் ஒளிபரப்பான *சிவசக்தி* தொலைக்காட்சி தொடருக்காக சிறந்த ஒளிப்பதிவாளருக்கான தமிழக அரசின் விருது

## மேற்கோள்கள்

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
நியோடிமியம்(II) குளோரைடு

**நியோடிமியம்(II) குளோரைடு** (*Neodymium(II) chloride*) என்பது NdCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் குளோரினும் சேர்ந்து இச்சேர்மம் உருவாகிறது. நியோடிமியம் டைகுளோரைடு என்ற பெயராலும் இது அழைக்கப்படுகிறது.  

## தயாரிப்பு
நியோடிமியம்(III) குளோரைடுடன் இலித்தியம் உலோகம்/நாப்தலீன் அல்லது டெட்ரா ஐதரோபியூரானில் கரைக்கப்பட்ட இலித்தியம் குளோரைடைச் சேர்த்து ஒடுக்க வினைக்கு உட்படுத்தி நியோடிமியம்(II) குளோரைடு தயாரிக்கப்படுகிறது. 

நியோடிமியம்(III) குளோரைடுடன் 650 பாகை செல்சியசு வெப்பநிலையில் நியோடிமியம் உலோகத்தைச் சேர்த்தும் ஒடுக்க வினைக்குப் பின் நியோடிமியம்(II) குளோரைடு தயாரிக்கலாம்.:

:2 NdCl3 + Nd → 3 NdCl2  

## கட்டமைப்பு
PbCl2 சேர்மத்தின் காட்டுனைட்டு கட்டமைப்பை நியோடிமியம்(II) குளோரைடு ஏற்றுக் கொண்டுள்ளது. ஒவ்வொரு Nd2+ அயனியும் குளோரின் எதிர்மின் அயனிகளால் மூவுச்சி முக்கோணப் பட்டக ஒழுங்கமைப்பில் ஒருங்கிணைக்கப்படுகின்றன. ஏழு Nd-Cl பிணைப்பு இடைவெளிகள் 2.95-3.14 Å என்ற அளவிலும் இரண்டு பிணைப்புகள் 3.45 Å. நீளமும் கொண்டவையாக பிணைந்துள்ளன.
## மேற்கோள்கள்

பகுப்பு:நியோடிமியம்(II) சேர்மங்கள்
பகுப்பு:குளோரைடுகள்
தன்சிமா ஆசேம்

**தன்சிமா ஆசேம்** (*Tanzima Hashem*) வங்காளதேசத்தைச் சேர்ந்த ஓர் அறிவியலாளர் ஆவார். வங்காளதேசப் பொறியியல் மற்றும் தொழில்நுட்ப நிறுவனத்தில் பேராசிரியராக இவர் பணிபுரிகிறார். 2017 ஆம் ஆண்டு எல்செவியர் அறக்கட்டளை விருதைப் பெற்ற வளரும் நாடுகளைச் சேர்ந்த பெண் அறிவியலாளர்களில் தன்சிமா ஆசேமும்  ஒருவராவார். இருப்பிட அடிப்படையிலான சேவைகள் அணுகப்படும்போது பயனர் தனியுரிமையைப் பராமரிப்பது தொடர்பான ஆய்வுகளில் இவரது ஆராய்ச்சி கவனம் செலுத்துகிறது. 2014 ஆம் ஆண்டில் கணிப்பொறியில் பெண்கள் என்ற பொருளில் முதல் பட்டறையை வங்காளதேசத்தில் ஏற்பாடு செய்ததற்காகவும் இவர் அறியப்படுகிறார்.

தன்சிமா ஆசேம் 2004 ஆம் ஆண்டு வங்காளதேச பொறியியல் மற்றும் தொழில்நுட்ப நிறுவனத்தில் கணினி அறிவியல் மற்றும் பொறியியலில் பட்டம் பெற்றார். 2006 ஆம் ஆண்டு முதுநிலை பட்டம் பெற்றார். 2011 ஆம் ஆண்டு ஆத்திரேலியாவின் மெல்போர்ன் பல்கலைக்கழகத்தில் முனைவர் பட்டம் பெற்றார். 2012 முதல் 2017 ஆம் ஆண்டு வரை மெல்போர்னில் ஒரு கல்வி ஆராய்ச்சி பார்வையாளராக பணிபுரிந்தார்.  
## மேற்கோள்கள்

## புற இணைப்புகள்
*Tanzima Hashem's profile from Research Gate

பகுப்பு:வாழும் மக்கள்
பகுப்பு:வங்காளதேச அறிவியலாளர்கள்
பகுப்பு:வங்காளதேசப் பெண்கள்
அந்தோனி அல்பனீசி

**அந்தோனி அல்பனீசி** (*Anthony Norman Albanese*, **ஆந்தனி நோர்மன் அல்பனீசி**, பிறப்பு: 2 மார்ச் 1963) ஆத்திரேலிய அரசியல்வாதியும், தற்போதைய ஆத்திரேலியப் பிரதமரும் ஆவார். இவர் மே 2019 முதல் ஆத்திரேலியத் தொழில் கட்சியின் தலைவராக உள்ள அல்பனீசி, எதிர்க்கட்சித் தலைவராகவும் இருந்துள்ளார். இவர் 1996 முதல் கிரைண்ட்லர் தொகுதியின் நாடாளுமன்ற உறுப்பினராக இருந்து வருகிறார். கெவின் ரட் அரசாங்கத்தின் கீழ் ஆத்திரேலியாவின் துணைப் பிரதமராக அல்பனீசி இருந்துள்ளார். 2013 மற்றும் 2007 முதல் 2013 வரை கெவின் ரட் மற்றும் ஜூலியா கிலார்ட் அரசாங்கங்களில் அமைச்சராகவும் இருந்தார்.

சிட்னியில் 1963 மார்ச் 2 இல் பிறந்த அல்பனீசி, புனித மேரி கதீட்ரல் கல்லூரியில் கல்வி பயின்று, சிட்னி பல்கலைக்கழகத்தில் பொருளியலில் பட்டப் படிப்பை முடித்தார். மாணவராக இருந்தபோதே தொழிற் கட்சியில் இணைந்தார். பின்னர் கட்சி அலுவலராகவும், உள்ளாட்சி அமைச்சில் ஆய்வுப் பணியாளராகப் பணியாற்றினார். அல்பனீசி ஆத்திரேலியப் பிரதிநிதிகள் அவைக்கு 1996 தேர்தலில், நியூ சவுத் வேல்சு மாநிலத்தின் கிரைண்ட்லர் தொகுதியில் இருந்து தேர்ந்தெடுக்கப்பட்டார். 2001 இல் இவர் முதன் முதலாக தொழிற்கட்சியின் நிழல் அமைச்சரவைக்கு நியமிக்கப்பட்டார். 2006 இல் எதிர்க்கட்சி விவகாரங்களுக்கான மேலாளர் பதவிக்கு நியமிக்கப்பட்டார்.

2007 தேர்தலில் தொழிற்கட்சி வெற்றி பெற்றதை அடுத்து, அல்பனீசி நாடாளுமன்ற அவைத் தலைவராகவும், பிராந்திய அபிவிருத்தி, உள்ளாட்சி அமைச்சராகவும், உட்கட்டமைப்பு மற்றும் போக்குவரத்து அமைச்சராகவும் பதவி வகித்தார். 2010 முதல் 2013 வரை கெவின் ரட், ஜூலியா கிலார்ட் ஆகியோருக்கிடையே இடம்பெற்றுவந்த கட்சித் தலைமைப் போட்டியில், இவர் இருவருக்குமிடையே ஒற்றுமையை வலியுறுத்தி வந்தார். 2013 சூன் மாதத்தில் அல்பனீசி கட்சியின் துணைத் தலைவராக நியமிக்கப்பட்டதை அடுத்து, ஆத்திரேலியாவின் துணைப் பிரதமராகப் பதவி ஏற்றார்.

2013 தேர்தலில் தொழிற்கட்சி தோவியடைந்ததை அடுத்து நடைபெற்ற தொழிற்கட்சித் தலைவர் போட்டியில், அல்பனீசி பில் சோர்ட்டனுக்கு எதிராகப் போட்டியிட்டுத் தோல்வியடைந்தார். பில் சோர்ட்டனின் நிழல் அமைச்சரவையில் அல்பனீசி இணைத்துக் கொள்ளப்பட்டார். 2019 தேர்தலிலும் தொழிற்கட்சி தோல்வி அடைந்ததை அடுத்து, பில் சோர்ட்டன் கட்சித் தலைமைப் பதவியில் இருந்து விலகினார். அல்பனீசி கட்சித் தலைவராகப் போட்டியின்றித் தெரிவு செய்யப்பட்டு, எதிர்க்கட்சித் தலைவரானார்.

2022 மே 21 இல் நடைபெற்ற நாடாளுமன்றத் தேர்தலில் அல்பனீசி இசுக்காட் மொரிசன் தலைமையிலான லிபரன்-தேசியவாதிகள் கூட்டணியைத் தோற்கடித்து ஆத்திரேலியாவின் 31-வது பிரதமராகத் தெரிவு செய்யப்பட்டார். இரண்டாம் உலகப் போருக்குப் பின்னர் பிரதமராகத் தெரிவு செய்யப்பட்ட நான்காவது தொழிற்கட்சித் தலைவர் இவராவார். இவர் 2022 மே 23 இல் பிரதமராகப் பதவியேற்றார்.

2025 ஆத்திரேலிய நாடாளுமன்றத் தேர்தலில், அல்பனீசியின் அரசு, வெற்றி பெற்று மீண்டும் தேர்ந்தெடுக்கப்பட்டது. 2004 தேர்தலில் ஜோன் ஹவார்டுக்குப் பிறகு, மீண்டும் தேர்ந்தெடுக்கப்பட்ட முதல் பிரதமர் அல்பனீசி ஆவார்.

## மேற்கோள்கள்

## வெளி இணைப்புகள்

* 
* 

பகுப்பு:1963 பிறப்புகள்
பகுப்பு:ஆத்திரேலிய அரசியல்வாதிகள்
பகுப்பு:வாழும் மக்கள்
பகுப்பு:ஆத்திரேலியப் பிரதமர்கள்
நியோடிமியம் பாசுபைடு

**நியோடிமியம் பாசுபைடு** (*Neodymium phosphide*) என்பது NdP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் பாசுபரசும் சேர்ந்து இச்சேர்மம் உருவாகிறது. நியோடிமியம் ஒற்றை பாசுபைடு அல்லது நியோடிமியம் மோனோபாசுபைடு என்ற பெயராலும் இது அழைக்கப்படுகிறது. 
## தயாரிப்பு
விகிதவியல் அளவுகளில் நியோடிமியமும் பாசுபரசும் சேர்ந்து இச்சேர்மம் உருவாகிறது
:: Nd + P -> NdP 
## இயற்பியல் பண்புகள்
கனசதுரப் படிகத் திட்டத்தில் நியோடிமியம் பாசுபைடு படிகமாகிறது: இடக்குழு *F m3m*, அலகு அளபுருக்கள் a = 0.5838 nm, Z = 4.என்ற அளவுகளிலும் காணப்படுகின்றன:
## பயன்
அதிக ஆற்றல், அதிக அதிர்வெண் பயன்பாடுகள் மற்றும் சீரொளி இருமுனையங்களில் நியோடிமியம் பாசுபைடு  ஒரு குறைகடத்தியாகப் பயன்படுத்தப்படுகிறது.
 
## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:பாசுபைடுகள்
பகுப்பு:குறைக்கடத்திகள்
நியோடிமியம்(III) ஐதராக்சைடு

thumb | வலது
**நியோடிமியம்(III) ஐதராக்சைடு** (*Neodymium(III) hydroxide*) என்பது Nd(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
அமோனியா நீரில் நியோடிமியம்(III) நைட்ரேட்டை வினைபுரியச் செய்தால் நியோடிமியம்(III) ஐதராக்சைடு உருவாகிறது.
: Nd(NO3)3 + 3 NH3·H2O → Nd(OH)3↓ + 3 NH4NO3
Nd(NO3)3  40கி/லிட்டர் அளவு எடுத்துக் கொண்டால் அமோனியா நீரை 0.50 மோல்/லிட்டர் அளவு எடுத்துக் கொள்ள வேண்டும்; அமோனியா நீரை Nd(NO3)3 கரைசலில் நிமிடத்திற்கு 1.5 மில்லி லிட்டர் என்ற வேகத்தில் இட்டு pH அளவையும் 7.35 என்ற அளவுக்கு கட்டுப்படுத்த வேண்டும்，பல்லெத்திலீன் கிளைக்காலை சிதறலுக்காகப் பயன்படுத்திக் கொள்ளலாம். ≤1μm மணி அளவில் நியோடிமியம்(III) ஐதராக்சைடு தோன்றும்.

## இயற்பியல் பண்புகள்
ரோசா நிறத்தில் திண்மநிலையில் நியோடிமியம்(III) ஐதராக்சைடு காணப்படுகிறது.

## வேதியியற் பண்புகள்
அமிலங்களுடன் வினைபுரிந்து நியோடிமியம்(III) ஐதராக்சைடு  நியோடிமியம் உப்புகளை உருவாக்குகிறது.
: Nd(OH)3 + 3 H+ → Nd3+ + 3 H2O

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:ஐதராக்சைடுகள்
அல்-நசீர்

**அபுல்-அப்பாஸ் அகமத் இப்னு ஹசன் அல்-முஸ்தாதி** என்பவர் பகுதாதின் அப்பாசியக் கலீபகத்தின் கலீபா ஆவார். இவர் **அல்-நசீர் இல்-தின் அல்லா** என்ற அரேபிய பெயரால் அல்லது எளிமையாக **அல்-நசீர்** என்ற பெயரால் பொதுவாக அறியப்படுகிறார். இவர் 6 ஆகத்து 1158 அன்று பிறந்து 5 அக்டோபர் 1225 அன்று இறந்தார். 1180 முதல் தான் இறக்கும் வரையில் கலீபாவாக இருந்தார். இவரது அரேபியப் பெயருக்கு *கடவுளின் மதத்திற்கு வெற்றியைக் கொடுப்பவன்* என்று பொருள்.

இவரது ஆட்சிக்காலம் தாதர் தலைவர்களுடன் இவர் செய்த கூட்டணிகளுக்காக அறியப்படுகிறது. மங்கோலியர்களிடம் இவர் வைத்த ஆபத்தான வேண்டுதலுக்காகவும் அறியப்படுகிறார். இவ்வேண்டுதல் இவரது சொந்த அரசமரபையே சீக்கிரமாக முடிவுக்குக் கொண்டு வந்தது.

குவாரசமிய ஷா தெகிசின் மகன் இரண்டாம் முகமது கலீபின் நடவடிக்கைகளால் வெறுப்படைந்திருந்தார். அல்-நசீரின் ஆன்மீக அதிகாரத்தைக் குறைப்பதற்காக ஒரு சியா கலீபை நிறுவினார். பிறகு தனது இராணுவத்தை பகுதாதை நோக்கி திருப்பினார். சில நடுக்கால வரலாற்றாளர்கள் எழுதியபடி, பதிலுக்கு கலீப் அந்நேரத்தில் வளர்ந்த வந்த மங்கோலியத் தலைவரான செங்கிஸ் கானிடம் முறையிட்டார். முகமதுவின் நடவடிக்கைகளை அடக்க வேண்டும் என்று கேட்டுக் கொண்டார். எனினும் இந்நிகழ்வு சர்ச்சைக்குரியதாக உள்ளது. ஆனால், கலீப் முஸ்லீமல்லாத மங்கோலியர்களுடன் தொடர்பு ஏற்படுத்திக் கொண்டார் என்றே கருதப்படுகிறது.

செங்கிஸ் கான் மிகுந்த ஆபத்தானவர் என்று கலீப் சீக்கிரமே அறிந்தார். நடு ஆசியாவின் புல்வெளிகள் செங்கிஸ் கானைக் கண்டு நடுங்கின. அவரது நாடோடிக் கூட்டங்கள் குவாரசமிய ஷா முகமதுவை ஓட வைத்தன. தன் நாட்டைவிட்டு ஓடிய ஷா காசுப்பியன்  கடலில் இருந்த ஒரு தீவில் இறந்தார்.

## உசாத்துணை

பகுப்பு:1225 இறப்புகள்
அல்-முஸ்டசீம்

**அபு அகமத் அப்தல்லா இப்னு அல்-முஸ்டன்சீர் பில்லா** என்பவர் அப்பாசிய அரசமரபின் 37வது மற்றும் கடைசி கலீபா ஆவார். இவர் அரேபியப் பெயரான **அல்-முஸ்டசீம் பில்லா** என்ற பெயராலும் அறியப்படுகிறார். இவர் 1213ஆம் ஆண்டு பிறந்தார். பெப்ரவரி 20, 1258 அன்று இறந்தார். இவரது ஆட்சிக்காலம் 1242 முதல் 1258 வரை ஆகும்.

632ஆம் ஆண்டு கலீபகம் நிறுவப்பட்ட பிறகு அதற்கு ஏற்பட்ட மகா ஆபத்தை அல்-முஸ்டசீம் எதிர்கொள்ள வேண்டியிருந்தது. திரான்சோக்சியானா மற்றும் குராசானில் தங்களுக்கு ஏற்பட்ட எந்த எதிர்ப்பையும் ஹுலாகு கான் தலைமையிலான மங்கோலியப் படையெடுப்பாளர்கள் துடைத்தெறிந்திருந்தனர். 1255/1256இல் அலமுத்திற்கு எதிரான தங்களது படையெடுப்பிற்கு படைகளை அனுப்ப அப்பாசியக் கலீபகத்தை ஹுலாகு கட்டாயப்படுத்தியிருந்தார்.

1258இல் ஹுலாகு அப்பாசியக் கலீபகத்தின் பகுதிகள் மீது படையெடுத்தார். கலீபகமானது பகுதாது, அதன் அருகில் இருந்த சுற்று வட்டாரம், மற்றும் தெற்கு ஈராக்கைக் கொண்டிருந்தது. பகுதாதுவை வெல்லும் தன் படையெடுப்பின் போது ஹுலாகு ஒரே நேரத்தில் பல படைகளை நகரத்தை நோக்கி முன்னேறச் செய்தார். முற்றுகை இட்டார். அப்பாசியக் கலீபகத்தின் மக்களை அவர்களது தலைநகரத்திலேயே மங்கோலியர்கள் வைத்திருந்தனர். தப்ப முயன்றவர்களை கொன்றனர்.

பெப்ரவரி 10 அன்று பகுதாது சூறையாடப்பட்டது. பிறகு கலீபை ஹுலாகு கான் கொன்றார். அரசகுடும்பத்தைச் சேர்ந்தவர்கள் இரத்தத்தைச் சிந்தக்கூடாது என மங்கோலியர்கள் எண்ணியதாகக் கருதப்படுகிறது. எனவே அவர்கள் கலீபை ஒரு கம்பளத்தில் வைத்துச் சுருட்டி தங்களது குதிரைகளை வைத்து மிதிக்கவிட்டுக் கொன்றனர். கலீபின் மகன்கள் சிலரும் கொல்லப்பட்டனர். உயிரோடு இருந்த மீதி மகன்களில் ஒருவர் கைதியாக மங்கோலியாவுக்கு அனுப்பப்பட்டார். மங்கோலிய வரலாற்றாளர்களின் கூற்றுப்படி அம்மகன் திருமணம் செய்து கொண்டு குழந்தைகள் பெற்றுக் கொண்டார். ஆனால் இஸ்லாமில் அதற்குப் பிறகு அவர் எந்தப் பங்கையும் ஆற்றவில்லை.

## உசாத்துணை

பகுப்பு:கலீபாக்கள்
சி. குழந்தை அம்மாள்

**சி. குழந்தை அம்மாள்** (*C. Kolandai Ammal*) இந்தியாவைச் சேர்ந்த ஒரு  கல்வியாளராவார்.  எழுத்தாளர், ஒளிபரப்பாளர், தமிழ்நாட்டில் உள்ள இந்திய தேசிய காங்கிரசு கட்சியின் அரசியல்வாதி என பன்முகங்களுடன் இவர் செயல்பட்டார். இரண்டு முறை சென்னை சட்டமன்றத்தில் (1957-67) பணியாற்றினார்.

## ஆரம்ப கால வாழ்க்கை
குழந்தை அம்மாள் 10 ஜூன் 1924 ஆம் ஆண்டு சூன் மாதம் 10 ஆம் தேதியன்று பிறந்தார். சர்வசன உயர்நிலைப் பள்ளியில் கல்வி பயின்றார். பின்னர் அண்ணாமலைநகர், அண்ணாமலைப் பல்கலைக்கழகத்தில் பட்டம் பெற்றார்.

## தொழில்
குழந்தை அம்மாள், 1951 ஆம் ஆண்டில் இந்திய தேசிய காங்கிரசு கட்சியில் சேர்ந்தார். கோயம்புத்தூர், நிர்மலா மகளிர் கல்லூரி மற்றும் சாந்தலிங்க சுவாமிகள் தமிழ் கல்லூரியில் தமிழ் மொழி விரிவுரையாளராகவும் இருந்தார். அனைத்திந்திய வானொலியின் வழக்கமான ஒலிபரப்பாளராக இருந்ததோடு 'அறம் வளர்த்த மங்கையர்' என்ற புத்தகத்தையும் எழுதியுள்ளார்.

சென்னை மாநில சட்டமன்றத்திற்கு, 1957ஆம் ஆண்டு நடைபெற்ற தேர்தலின் போது சூலூர் தொகுதியில் குழந்தை அம்மாளை இந்திய தேசிய காங்கிரசு கட்சி  அறிவித்தது. அப்போது  இந்தியப் பொதுவுடைமைக் கட்சி (சிபிஐ) வேட்பாளரை தோற்கடித்து இவர் சட்டமன்றத்தில் நுழைந்தார். அடுத்த தேர்தலிலும்  (1962) இவர் மீண்டும் தேர்ந்தெடுக்கப்பட்டார். மீண்டும் அதே பொதுவுடமைக் கட்சியின் அரசியல்வாதியை தோற்கடித்தார். 1967 தேர்தலில் இவர் மொடக்குறிச்சி தொகுதியில் நின்று சுதந்திராக் கட்சி வேட்பாளர் நல்லசிவமிடம் தோல்வியுற்றார்  சட்டமன்ற உறுப்பினராக இவர் மக்கள்தொகை கட்டுப்பாடு, பட்டியல் சாதியினர், விவசாயிகள் மற்றும் பெண்கள் நலனுக்காக வாதிட்டார்.

## தனிப்பட்ட வாழ்க்கை
குழந்தை அம்மாள் இரண்டு பிள்ளைகளின் தாயாவார்.
## மேற்கோள்கள்


பகுப்பு:1924 பிறப்புகள்
பகுப்பு:இந்தியக் கல்வியாளர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
மைனாமதி

**மைனாமதி** (*Mainamati*) என்பது 8 ஆம் மற்றும் 12 ஆம் நூற்றாண்டுக்கு இடைப்பட்ட 50 க்கும் மேற்பட்ட பண்டைய பௌத்தக் குடியேற்றங்களைக் கொண்ட தனிமைப்படுத்தப்பட்ட தாழ்வான, பள்ளமான மலைத்தொடர் ஆகும். இது வங்காளத்தின் பண்டைய திரிபுரா பிரிவின் ஒரு பகுதியாக இருந்தது. இது பங்களாதேஷில் உள்ள கொமிலா மாவட்டத்தின் மையப்பகுதி வழியாக நீண்டுள்ளது. கொமிலா நகரத்திலிருந்து கிட்டத்தட்ட 8 மைல் தொலைவில் அமைந்துள்ளது. இது இப்பகுதியில் உள்ள மிக முக்கியமான பௌத்தத் தொல்ல்லியல் களங்களில் ஒன்றாகும். கொமிலா இராணுவப்பகுதி அருகில் அமைந்துள்ள இதன் அருகே குடியேற்றவிய கால அழகான கல்லறை ஒன்று உள்ளது. கோவிந்தச்சந்திரனின் தாயார் சந்திர இராணியின் பெயரால் மைனாமதி என்று பெயரிடப்பட்டது. மைனாமதி, டாக்கா நகரத்திலிருந்து தேசிய நெடுஞ்சாலை 1 வழியாக 114  கிலோமீட்டர் தொலைவில் உள்ளது. சிட்டகொங்கிலிருந்து கிட்டத்தட்ட 162 கிலோமீட்டர் தொலைவில் உள்ளது. மேலும், இதன் அருகில் புத்தக் கோவில் ஒன்றும் உள்ளது.

## சான்றுகள்

## வெளி இணைப்புகள்

* 

பகுப்பு:வங்காளதேச வரலாறு
இராம் யத்னா சுக்லா

**இராம் யத்னா சுக்லா** (*Ram Yatna Shukla*) இந்தியாவின் உத்தரப் பிரதேசத்தைச் சேர்ந்த ஒரு கல்வியாளராவார்.1932 ஆம் ஆண்டு இவர் பிறந்தார். இலவசமாக இவர் சமசுகிருதம் கற்பித்து வருகிறார். 2021 ஆம் ஆண்டில் கல்வி மற்றும் இலக்கியத்திற்கான இவரது பங்களிப்புகளுக்காக இந்திய குடியரசுத் தலைவரால் இவருக்கு பத்மசிறீ விருது வழங்கப்பட்டது. 2015 ஆம் ஆண்டு சமசுகிருத மொழியின் சிறந்த விருதான விசுவபாரதி விருதையும் சுக்லா பெற்றுள்ளார்.

இராம் யத்னா சுக்லா 1932 ஆம் ஆண்டு உத்தரபிரதேசத்தின் பதோகி மாவட்டத்தில் உள்ள ஒரு கிராமத்தில் பிறந்தார். இவரின் தந்தை இராம் நிரஞ்சன் சுக்லாவும் ஒரு சமசுகிருத அறிஞராவார். பனாரசு இந்து பல்கலைக்கழகத்தில் இவர் சமசுகிருத ஆச்சார்யாவாகப் பணியாற்றினார்.
## மேற்கோள்கள்

பகுப்பு:1932 பிறப்புகள்
பகுப்பு:வாழும் மக்கள்
பகுப்பு:கல்வியாளர்கள்
பகுப்பு:பத்மசிறீ விருது பெற்றவர்கள்
பகுப்பு:உத்தரப் பிரதேச நபர்கள்